Samarkand

Samarkand er den nest største byen i Usbekistan og administrasjonssenter i Samarkand-provinsen. Byen er en av de eldste i Sentral-Asia med kontinuerlig bosetning.
Samarkand er mest kjent for sin sentrale posisjon i Silkeveien mellom Kina og vesten. Med en befolkning på 551 700 i 2021 er byen den nest største i Usbekistan. Flertallet av byens innbyggere er tadsjiker.

Området har vært bebodd siden eldre steinalder, men det er usikkert når selve byen kan sies å være grunnlagt. Enkelte teorier går ut på at det skjedde mellom 8. og 7. århundre f.Kr. Med sin sentrale plassering ved Silkeveien mellom Kina, Persia og Europa ble Samarkand til tider en av de største byene i SentralasiaGuidebook of history of Samarqand",  og en viktig by for Perserriket. Under Akamenidedynastiet var byen hovedstad i satrapet Sogdia. Byen ble erobret av Alexander den store i 329 f.Kr. da den var kjent under navnet Markanda, Byen ble styrt av vekselvis iranske og tyrkiske folkeslag inntil området ble erobret av mongolene under Djengis Khan i 1220.

Byen har vært sentrum for islamsk utdannelse og på 1400-tallet gjorde Timur Lenk byen til hovedstad i Timuridriket og bygde også sitt mausoleum, Gur-e Amir der. Bibi-Khanym.moskeen, som ble gjenoppbygd i sovjettiden er et av byens mest markante landemerker. Registan-kvartalet var den gamle byens sentrum og omkranses av tre monumentale religiøse bygninger. Byen har tatt vare på tradisjonelt håndverk som broderi, gullsmedarbeid, silkeveving, koppergravering, keramikk, treskjæring og malerarbeider. I 2001 ble Samarkand historiske bysenter, Registan, tatt inn på UNESCOs liste over verdensarven.

Det modern Samarkand er delt i den gamle og den nye byen som utviklet seg under russisk og sovjetisk styre. Den gamle byen inkluderer historiske monumenter, butikker og gammel boligbebyggelse, mens den nye delen har administrasjonsbygg, kultursentra og utdanningsinstitusjoner.

 Bilder 

 Se også 
 Liste over verdensarvsteder i Usbekistan

 Fotnoter 

 Referanser 

 Eksterne lenker 


Kategori:Byer i Usbekistan
Kategori:Islams hellige byer
Kategori:Silkeveien
Kategori:Verdensarven i Usbekistan
Kategori:Kulturhovedsteder (SUS)